
ŠIAULIŲ LOPŠELIO-DARŽELIO „PUPŲ PĖDAS“ UGDYTINIŲ ASMENINIŲ MOBILIŲJŲ TELEFONŲ IR KITŲ INFORMACINIŲ TECHNOLOGIJŲ ĮRENGINIŲ NAUDOJIMO TVARKOS APRAŠAS

I SKYRIUS
BENDROSIOS NUOSTATOS

            1. Šiaulių lopšelio-darželio „Pupų pėdas“ ugdytinių asmeninių mobiliųjų telefonų ir kitų informacinių technologijų įrenginių naudojimo tvarkos aprašas (toliau – Aprašas) apibrėžia ugdytinių asmeninių mobiliųjų telefonų ir kitų informacinių technologijų įrenginių naudojimo lopšelyje-darželyje „Pupų pėdas“ (toliau – lopšelis-darželis) ir (ar) dalyvaujant lopšelio-darželio organizuojamose ugdomosiose veiklose ne lopšelio-darželio aplinkoje gaires. 
           2. Aprašo paskirtis – užtikrinti saugią, ugdymui palankią lopšelio-darželio aplinką, kurioje būtų apibrėžtos asmeninių mobiliųjų telefonų ir kitų informacinių technologijų įrenginių naudojimo taisyklės, padedančios ugdytiniams ugdytis atsakingo ir sąmoningo jų naudojimo įgūdžius. 
            3. Asmeniniai informacinių technologijų įrenginiai Apraše suprantami kaip ugdytinio naudojama informacinė ir komunikacinė įranga, skirta skambinti ir (arba) susirašinėti teksto ir (arba) garso žinutėmis, ir (arba) klausytis, ir (arba) žiūrėti, ir (arba) dalintis garso ir vaizdo įrašais, ir (arba) naršyti internete, ir (arba) fotografuoti, ir (arba) kitiems su ugdymu nesusijusiems tikslams. 
           4. Apraše vartojamos kitos sąvokos atitinka Lietuvos Respublikos švietimo įstatyme ir Lietuvos Respublikos vaiko teisių apsaugos pagrindų įstatyme vartojamas sąvokas.
                                          
II SKYRIUS
MOBILIŲJŲ TELEFONŲ NAUDOJIMO LOPŠELYJE-DARŽELYJE RIBOJIMO ATVEJAI IR IŠIMTYS
           5. Asmeninių informacinių technologijų įrenginių naudojimas yra griežtai draudžiamas, išskyrus esant situacijai, kai reikia nedelsiant susisiekti su tėvais (globėjais, rūpintojais) (toliau – tėvai) ar pagalbos tarnybomis. Jei ugdytinis dėl sveikatos būklės turi turėti mobilųjį telefoną, tai turi būti iš anksto suderinta su mokyklos administracija. 
           6. Mobiliųjų telefonų naudojimas leidžiamas tik ugdymo tikslais. Tėvai gali palikti mobiliuosius telefonus vaikų saugumui, tačiau jie turi būti laikomi pas grupės mokytoją, ugdytinio rūbų spintelėje ir pan. ir grąžinami tik po veiklos užsiėmimų.
                                                            
                                                                    III SKYRIUS
PRIEMONĖS TVARKOS APRAŠO ĮGYVENDINIMUI UŽTIKRINTI, ATSAKOMYBĖ IR PASEKMĖS

          7. Mobiliųjų telefonų naudojimo būtinybę ugdymo veikloje nustato mokytojas. 
          8. Mobilieji telefonai turi būti laikomi saugiai ir nepaliekami viešose erdvėse. Už paliktų įrenginių saugumą lopšelio-darželio darbuotojai neatsako. 
            9. Jei ugdytinis ignoruoja mokytojo ar darbuotojo pastabas ir nesiima tinkamų veiksmų dėl
   mobiliųjų telefonų ribojimo, apie jo elgesį informuojami tėvai, o ugdytiniui taikoma drausminimo
   priemonė: mobilusis telefonas paimamas ir paliekamas lopšelio-darželio sutartoje vietoje ir atiduodamas po veiklos užsiėmimų tėvams.

                  10. Tėvams nebendradarbiaujant, grupės mokytojas kreipiasi į lopšelio-darželio Vaiko gerovės komisiją (toliau – VGK), o nesant teigiamo pokyčio, lopšelio-darželio vadovas kreipiasi į Šiaulių miesto savivaldybės administracijos VGK.


                                                    IV SKYRIUS 
                                           BAIGIAMOSIOS NUOSTATOS


          11. Aprašas skelbiamas lopšelio-darželio interneto svetainėje ir keičiamas pasikeitus teisės aktams ar lopšelio-darželio tarybos iniciatyva. 
               12. Lopšelis-darželis, siekdamas Aprašo pažeidimų prevencijos ir sklandaus jų įgyvendinimo, informuoja ir konsultuoja ugdytinius ir tėvus apie mobiliųjų telefonų besaikio naudojimo pasekmes ir atsakingą bei saugų jų naudojimą.  

